Tøndel var med på å organisere Kristelig Folkeparti i Hemne og Sør-Trøndelag i 1945. Han ble valgt inn på Stortinget for Kristelig Folkeparti i 1945 og gjenvalgt i 1949. Han satt den første perioden i Stortingets skog- og vassdragskomité, den andre i Stortingets samferdselskomité. Tøndel døde i løpet av sin siste stortingsperiode. Johannes Wigum møtte som representant ut perioden.